પરંતુ 2014માં નરેન્દ્ર મોદી વડાપ્રધાન બન્યા બાદ તેમના સ્થાને આનંદીબેન પટેલને મુખ્યમંત્રી બનાવવામાં આવ્યા હતા. આનંદીબેને પણ અધવચ્ચે જ રાજીનામું આપી દેતા વિજય રૂપાણીને મુખ્યમંત્રી બનાવવામાં આવ્યા હતા. ત્યાર બાદ 2017માં ભાજપ વિજય રૂપાણીની આગેવાનીમાં વિધાનસભા ચૂંટણી લડ્યું હતું. પરંતુ આ ચૂંટણીમાં ભાજપને માત્ર 99 બેઠકથી સંતોષ માનવો પડ્યો હતો. છેલ્લા 23 વર્ષમાં ભાજપને સૌથી ઓછી બેઠક મળી હોવાની ઘટના રૂપાણીના નેતૃત્વમાં બની હતી. આમ છતાં રૂપાણીના નેતૃત્વમાં ચૂંટાયેલા ધારાસભ્યોની સાપેક્ષમાં જમ્બો મંત્રી મંડળ એટલે કે 21 સભ્યોનું રાખવામાં આવ્યું છે. આમ છેલ્લા 15 વર્ષના બીજેપીના શાસનમાં સૌથી ઓછી બેઠકો મળી હોવાછતાં સૌથી મોટું મંત્રી મંડળ બનાવવાનો રેકોર્ડ રૂપાણીએ પ્રસ્થાપિત કર્યો છે.